<classify> MAPATO kutokana na mifugo na bidhaa zake yameongezeka kutoka faranga bilioni 260 mwaka 2017 mpaka faranga bilioni 301 mwaka jana.Taasisi ya Taifa ya Takwimu Rwanda NISR imesema hiyo ni ongezeko la asilimia 15.7 huku ikichangia katika pato la ndani ya taifa kwa asilimia nne. Naibu Mkurugenzi Mkuu wa Utafiti wa wanyama na Teknolojia katika Bodi ya Kilimo Rwanda RAB, Solange Uwituze alisema bidhaa zilizokuwa kwa wingi ni nyama, maziwa na mayai.Mwakilishi wa wafugaji katika Wilaya za Rwamagana na Kicukiro, Victor Hategekimana alisema uhamasishaji kwa wafugaji kufuga wanyama wachache kama kuku ambao ni rahisi kuwahudumia. Alisema ongezeko la uzalishaji wa mayai limesababisha kupungua bei kutoka wastani wa faranga 80 kwa mayai mwaka 2017 mpaka kati ya faranga 65 na faranga 70 kwa sasa.Inaelezwa kuwa, kwa ujumla uzalishaji wa nyama nchini umeongezeka kutoka zaidi ya tani 152,000 mwaka 2017 mpaka tani 162,470 mwaka jana huku uzalishaji wa mayai ukiongezeka kutoka tani 7,475 mpaka tani 7,936 kwa muda huo. Huku uzalishaji maziwa ukiongezeka kutoka tani 766,900 mpaka zaidi ya tani 815,000 mwaka jana. Takwimu za RAB zinaonesha idadi ya mifugo nchini humo mwaka jana ni ngombe milioni 1.29, kuku milioni 5.44, nguruwe milioni 1.33, mbuzi milioni 2.73, sungura milioni 1.26 na zaidi ya kondoo 600,000.  <topic>: KITAIFA 